Lav et referat af nedenstående tekst:

Tekst:
Aalborg Kommune havde et mål om, at bybusdriften i Nordjyllands største by skulle være emissionsfri i 2030, men den tidsplan holder ikke. Det oplyser Nordjyllands Trafikselskab i en pressemeddelelse. Takket være overgangen til elbusser bliver målet nemlig nået allerede i løbet af 2023. De nye elbusser begyndte at komme på vejene sidste år, og hvis alt går efter planen, så er de fuldt indfaset i løbet af efteråret. - Elbusser er en kæmpe gevinst for luftkvaliteten og for miljøet generelt i Aalborg. CO2-udledningen fra bybusser går i nul, når samtlige 121 elbusser, heraf 14 Plusbusser, er fuldt implementeret i løbet af efteråret 2023. Dermed sparer vi over 7.000 tons CO2 om året, hvilket svarer til langt over 600 danskeres gennemsnitlige CO2-udledning om året, forklarer Ole Schleemann, der er underdirektør ved Nordjyllands Trafikselskab. Mindre støj og renere luft Farvellet til dieselbusser betyder, at bybusserne i Aalborg fremover hverken udleder CO2 eller skadelige NOx-partikler. Ud over en renere luft i Aalborg, er der også andre fordele ved, at bybusserne nu kører på el. - Elbusser er mere støjsvage end dieseldrevne busser og forbrændingsmotorer generelt. Det er veldokumenteret, at støjforurening kan give sundhedsproblemer, og det er derfor endnu et positivt skridt for miljøet i Aalborg, at elbusserne larmer mindre. Når flere passagerer kan transporteres i samme bus, medfører det forhåbentlig også, at der kommer færre personbiler på vejene og dermed mindre støj, siger Jan Øhlenschlæger, som er funktionschef hos Aalborg Kommune. Aalborgs nye Plusbusser sættes i drift 23. september.

Referat:
Med overgangen fra dieselbusser til elbusser ser klimamål ud til at blive nået tidligere end planlagt.